I-й Пётр

I-й Пётр Алексеевич, адан лакӀаб Зурба тир (1672 йисан 30 май — 1725 йисан 28 январь) — Романоврин династиядай тир вири Русьдин эхиримжи пачагь ва Урусатдин садлагьай император. Вичин цӀуд яшар хьайила ам пачагьдин тахтунал экъечӀнай, амма вичи гьукум гьализ 1689 йисалай гатӀумнай. Адахъ галаз санал адан хайи стха Иванани гьукум ийизвай (1696 йисуз рагьметдиз фидалди). Аял чӀавалай кӀелунрал ва чирвилерал рикӀ алай Пётр, рагъакӀидай патан Европадиз гзаф гагьдин сиятар авур садлагьай урус пачагь тир. 1698 йисуз Европадай хтайдалай кьулухъ ада Урусатдин гьукуматда ва жемиятдин къайдайра чӀехи реформаяр авунин крарик кьил кутунай. I-й Пётрдин виридалайни чӀехи агалкьунрикай сад, Кеферпатан ЧӀехи дяведа къазанмишай гъалибвилелай кьулухъ Прибалтикадин регионда Урусатдин сергьятар гегьеншарун тир. Адалай кьулухъ адаз императордин тӀвар ганай. == Баянар == == ЭлячӀунар == * Рождение империи Петра I Великого (конец XVII — первая четверть XVIII в.) * Биография Категория:Урусатдин императорар Категория:Москвада дидедиз хьанвайбур Категория:Санкт-Петербургда кьенвайбур‎